EELNÕU

|  |  |  |
| --- | --- | --- |
| **O T S U S** | | |
|  | | |
| Kadrina | | 30 . august 2023 nr |
|  | | |
|  | | |
|  | | |
| Omaosaluse garanteerimine projektis “Lääne-Virumaa tööstusalade ja ettevõtlusvõrgustiku arendamine“ |  | |
|  | | |
|  | | |

Lääne-Viru Omavalitsuste Liidu (VIROL) üldkoosolek otsustas 11.08.2023 esitada Riigi Tugiteenuste Keskusele meetmesse „Atraktiivne piirkondlik ettevõtlus-ja elukeskkond“ projekti “Lääne-Virumaa tööstusalade ja ettevõtlusvõrgustiku arendamine“. VIROL liikmetele tehti ettepanek garanteerida projekti ettevõtlikkuse edendamise ja maakonnaüleste ühisteenuste ja koostöövõrgustike arendamisega seotud tegevuste nn “pehmete tegevuste“ omaosalus kogusummas 125 500 eurot, mis arvestatakse järgmiselt: 50% omaosaluse kogusummast jagatakse omavalitsuste vahel võrdselt ning 50% omaosaluse kogusumma jagamisel võetakse aluseks omavalitsusüksuse elanike arvu protsentuaalne suhe maakonna elanike arvu suhtes

01.01.2023 seisuga. VIROL üldkoosoleku otsuse alusel on Kadrina valla omaosaluse suuruseks

13 014 eurot.

Lähtudes eeltoodust ja võttes aluseks kohaliku omavalitsuse korralduse seadus § 22 lõike 1 punkti 8 Kadrina Vallavolikogu

o t s u s t a b:

1. Garanteerida Kadrina valla omaosalus projektis “Lääne-Virumaa tööstusalade ja ettevõtlusvõrgustiku arendamine“ summas 13 014 eurot.

2. Otsus jõustub teatavakstegemisest.

Isik, kes leiab, et haldusaktiga või haldusmenetluse käigus on rikutud tema õigusi või piiratud tema vabadusi, võib esitada Kadrina Vallavalitsusele asukohaga Rakvere tee 1,4 Kadrina 30 päeva jooksul, kui seadus ei sätesta teisiti, arvates päevast, millal isik vaidlustatavast haldusaktist või toimingust teada sai või oleks pidanud teada saama, vaide haldusmenetluse seaduses sätestatud korras või pöörduda kaebusega halduskohtumenetluse seadustikus sätestatud korras Tartu Halduskohtu Jõhvi kohtumajja (Kooli 2, Jõhvi 41598).

|  |
| --- |
| (allkirjastatud digitaalselt) |
| Madis Viise |
| vallavolikogu esimees |